Man probeer selfmoord pleeg ná gru-moord op vrouArgieffoto Yusuf Baba, die staatsaanklaer, het Woensdag in die Randburg-landdroshof gesê Yengesen Pillay is in die hospitaal opgeneem en dat hy onder polisiebewaking is. Pillay sal op aanklag van moord teregstaan wanneer hy op 28 Augustus in die hof verskyn. Dit is onduidelik hoe of wanneer Pillay probeer selfmoord pleeg het. Pillay is Dinsdag in Pietermaritzburg in KwaZulu-Natal in hegtenis geneem nadat hy sedert die moord Saterdag soek was. Maroela Media het vroeër berig dat die vrou omstreeks 17:00 Saterdagmiddag by die ingang van ‘n kantoorpark in Bryanston gevind is. ‘n Vrou en haar kind het verby die kantoorpark gery en die vrou by die ingang sien lê. Die motoris het die nooddienste ontbied en paramedici was binne enkele minute op die toneel “Die beseerde vrou het skaars reageer en het gesukkel om asem te haal. Hulle het haar dadelik met ŉ ambulans na die MediClinic Sandton geneem vir verdere behandeling,” het Werner Vermaak, woordvoerder van ER24, gesê. Die vrou is later by die hospitaal dood verklaar. Lees ook: Man in hof ná vrou se 50 steekwonde Man vas ná gru-steekmoord Vrou sê glo dit was haar man voor sy sterf Vrou sterf ná 50 steekwonde